आईआईएफएल प्राइवेट वेल्थ के वरिष्ठï उपाध्यक्ष शिशिर वाजपेयी के साथ बातचीत की। वाजपेयी ने बाजार के इस अस्थिरता वाले माहौल में अपनाई गई अपनी रणनीति पर विस्तार से चर्चा की। पिछले सप्ताह उतार-चढ़ाव की वजह से बेंचमार्क एसऐंडपी सीएनएक्स 500 पोर्टफोलियो की वैल्यू 0.4 फीसदी घट कर 9.66 लाख रुपये रह गई। पिछले सप्ताह (शुक्रवार से गुरुवार तक) अजय परमार का पोर्टफोलियो 0.7 फीसदी मजबूत होकर 9.29 लाख पर रहा, वहीं विनय खट्टïर का निवेश 1.1 फीसदी की गिरावट के साथ 10.77 लाख रुपये रह गया। वाजपेयी की पोर्टफोलियो वैल्यू 1 फीसदी की बढ़त के साथ 12.94 लाख रुपये हो गई। पेश हैं उनसे की गई बातचीत के मुख्य अंशः अच्छा प्रदर्शन करने के लिए आपने किस तरह की रणनीति अपनाई है? हम उस वक्त बाजार को लेकर काफी आश्वस्त थे जब अगस्त में पोर्टफोलियो शुरू हुआ था और हमने अपने निवेश को लेकर आक्रामक रणनीति अपनाई। इससे हमें मजबूती मिली है। हालांकि पिछले कुछ महीनों के दौरान कई चिंताओं ने बाजारों को दबाव में डाला है और इसलिए हमने काफी रक्षात्मक रणनीति का चयन किया है। हमारा ध्यान महत्वपूर्ण एवं लार्ज कैप शेयरों की खरीदारी पर अधिक है। आवासीय क्षेत्र में निवेश के लिए कर छूट पर आपकी क्या प्रतिक्रिया है? क्या बजट में बुनियादी ढांचा क्षेत्र से जुड़े प्रस्तावों से इन्फ्रा सेक्टर लाभान्वित होगा? आवासीय क्षेत्र में निवेश के लिए कर छूट खासकर उन रियल्टी फर्मों के लिए अधिक लाभदायक होगी जो किफायती आवास निर्माण पर अधिक ध्यान देते हैं। बढ़ती ब्याज दरों और रियल एस्टेट की ऊंची कीमतों की वजह से यह सेक्टर पिछले कुछ समय से खराब प्रदर्शन कर रहा है जिससे खरीदारों के लिए भी आवासीय क्षेत्र महंगा हो गया है। जहां तक इन्फ्रा बॉन्डों के लिए कर कटौती में विस्तार और इन्फ्रा कंपनियों द्वारा कर-मुक्त बॉन्ड जारी किए जाने की बात है, तो इससे इस सेक्टर के लिए बहुत अधिक लाभ नहीं होगा। फिर यह सही दिशा में उठाया गया एक कदम है, क्योंकि इससे कंपनियों को दीर्घावधि ऋण जुटाने में मदद मिलेगी। बजट के बाद आप किन सेक्टर को पसंद कर रहे हैं और क्यों? खपत का भारतीय अर्थव्यवस्था में योगदान बरकरार रहेगा। सरकार की नीतियां स्पष्टï रूप से खपत बढ़ाए जाने से जुड़ी हैं। इनमें ग्रामीण अर्थव्यवस्था पर अधिक ध्यान दिया गया है। सरकार गरीबों के लिए परोक्ष रूप से लाभ मुहैया कराए जाने का प्रयास कर रही है। इससे आबादी के बड़े तबके में खपत की ताकत बढ़ रही है। मेरी राय में, कुछ चुनिंदा खपत-आधारित सेक्टर फार्मा एवं आईटी अच्छा प्रदर्शन करेंगे। म्युचुअल फंडों में विदेशी निवेशक अब प्रत्यक्ष रूप से निवेश करने में सक्षम होंगे। इस व्यवस्था का बाजारों पर क्या प्रभाव पड़ेगा? बाजारों पर इसका तुरंत कोई प्रत्यक्ष प्रभाव नहीं पड़ेगा, लेकिन शायद दीर्घावधि में इससे म्युचुअल फंड उद्योग को अपने अतिरिक्त व्यवसायों को मजबूत बनाने और अपना आधार बढ़ाने में मदद मिलेगी। इससे म्युचुअल फंडों को फंड जुटाने के लिए घरेलू निवेशकों पर अपनी निर्भरता से कुछ हद तक छुटकारा मिल सकता है। आपके अनुसार तेल कीमतों में किस स्तर पर स्थिरता आने के आसार हैं? कच्चे तेल की कीमतें किसी अन्य बुनियादी कारण की तुलना में आशंका की वजह से अधिक बढ़ रही हैं। तेल कीमतों में ताजी उछाल के पीछे पश्चिम एशिया के घटनाक्रम प्रमुख कारण हैं। तेल कीमतें तेजी से बढ़ रहे मौजूदा राजकोषीय घाटे को पहले ही मजबूती दे चुकी हैं और अब सरकार को तेल क्षेत्र में लंबित सुधारों को स्थगित करने के लिए बाध्य होना पड़ रहा है। अगली कुछ तिमाहियों के संदर्भ में भारतीय उद्योग जगत पर आपका क्या नजरिया है? अगली कुछ तिमाहियों में आय वृद्घि में कमी आने की संभावना है। इसकी प्रमुख वजह यह है कि भारतीय उद्योग जगत को बढ़ती उत्पादन लागत और ब्याज दरों में वृद्घि के साथ संघर्ष करना पड़ रहा है। क्षमता विस्तार की रफ्तार भी धीमी है। जब तक सरकार अपनी नीतियों और सुधारों पर मजबूती से अमल नहीं करती और उत्पादन लागत में कमी नहीं आती, तब तक आय वृद्घि की गति धीमी बनी रहेगी। संबंधित खबरें
स्मार्ट पोर्टफोलियो
In conversation with Shishir Vajpayee, Senior Vice President, IT Consumption, IIFL Private Wealth. Vajpayee spoke at length about his strategy for sustaining high-cost infrastructure in Asia, particularly in the context of the Indian housing sector. Vajpayee spoke at length about his strategy for sustaining high-cost growth in Asia, where the Indian housing sector is lagging behind. Last week, the benchmark S & P CNX 500 portfolio lost 0.40 per cent to 9.66 lakh. Last week (Friday to Thursday), Ajay Parmar's portfolio strengthened 0.7 per cent to 9.29 lakh, while Vinay Khatter's investment value fell 1.1 per cent to 9.29 lakh. Last week (Friday to Thursday), his portfolio strengthened.
Smart Portfolio